
PALANGOS MIESTO SAVIVALDYBĖS TARYBA

SPRENDIMAS
DĖL NEKILNOJAMOJO TURTO MOKESČIO TARIFŲ 2021 METAMS NUSTATYMO

2020 m. birželio 11 d. Nr. T2-125
Palanga


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Palangos miesto savivaldybės taryba nusprendžia:
1. Nustatyti nekilnojamojo turto mokesčio tarifus 2021 metų mokestiniam laikotarpiui, taikomus nekilnojamajam turtui Palangos miesto savivaldybės teritorijoje:
1.1. komercinio naudojimo nekilnojamajam turtui (administracinės, prekybos, maitinimo, paslaugų, viešbučių, poilsio, gydymo, mokslo, kultūros ir sporto paskirties statiniams (patalpoms) ir jo priklausiniams – 0,5 procento turto mokestinės vertės;
1.2. gyvenamosios paskirties nekilnojamajam turtui, kuris naudojamas komercinei veiklai – 0,5 procento turto mokestinės vertės;
1.3. gamybinės–pramoninės veiklos nekilnojamajam turtui:
1.3.1. elektros, dujų, naftos transportavimo ir perdirbimo inžineriniams statiniams (dujų, naftos ir jos produktų terminalai, saugyklos, rezervuarai, talpos, siurblinės, technologinis vamzdynas, inžineriniai tinklai, tiltai, susisiekimo komunikacijos, kuro degalinės, elektros pastotės ir tinklai, jų priklausiniai bei kiti statiniai) – 2,0 procentai turto mokestinės vertės;
1.3.2. kitam gamybinės–pramoninės veiklos nekilnojamajam turtui – 1,0 procentas nekilnojamojo turto mokestinės vertės;
1.4. kitam 1.1–1.3 punktuose nenurodytam nekilnojamajam turtui – 1,5 procento nekilnojamojo turto mokestinės vertės;
1.5. nekilnojamajam turtui (neatsižvelgiant į jo paskirtį), kuris yra nenaudojamas, apleistas ir neprižiūrimas, arba naudojamas ne pagal paskirtį – 3,0 procentai nekilnojamojo turto mokestinės vertės.
2. Įpareigoti Palangos miesto savivaldybės administraciją nustatyta tvarka patvirtintą 1.5 punkte nurodyto nekilnojamojo turto sąrašą iki 2020 m. gruodžio 1 d. pateikti Valstybinei mokesčių inspekcijai prie Lietuvos Respublikos finansų ministerijos.
3. Nustatyti, kad šis sprendimas įsigalioja nuo 2021 m. sausio 1 d.
Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, LT-92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo šio teisės akto paskelbimo dienos.

